Towerin of de not? – Bondels Gedagtes
Towerin of de not?
Date: Jun 28, 2020Author: Bondelsgedagtes 24 Comments
Hierdie is deel van 'n soort van uitdaging en sal nie my gewone lesers amuseer nie.
Hester vra hoe ek die status van towerin gekry het. Voor iemand die floute kry, ons praat nie van Towerin soos in swart mag, duisternis,toor of so nie. Ek praat van die naam vir 'n groep vroue met waagmoed, kinderlike speelsheid en 'n plek van ontsnapping wat hulle deel, weg van die crazy menswees bestaan in rerig rerig land. Ek onthou jare gelede waag ek en sus toe ons erg platsak is om op 'n advertensie te reaggeer om in 'n tv produksie as "ekstra" op te tree. Vir sakgeld jy weet. Ons het nie geweet watter produksie nie. Dit was toe meer as een sepie en onder andere die tv reeks Scandall. Iemand wat ek ken was hoogs ontstoke omdat ek my met so program assosieer. Ai.
Dit was Una wat my oorreed het om te begin blog. En my met Jop se geduld gehelp het om my blog op te stel. Dit was sy wat my eerste blog gelees het, kommentaar gelewer het en saam met my asem opgehou het, gehoop en gekyk het of ander daarvan gaan hou. Dit was vir haar wat ek kort kort verwonderd laat weet het hoeveel mense my nou "volg". Ek dink dit was Abrie (?) wat Hester aangepor het om my toe te laat om 'n uitdaging te doen en weer Una wat my bly aanhits het om waagmoedig te raak en deel te neem aan uitdagings. Daar was 'n Feeverhaal, toe Kaleidoskoop en die Groenbus en daarna Rebusfontein. Iewers tussen dit deur klomp kleiner uitdagings en naturlik die normale blogs van almal. En iewers, wie weet waar, het ek kommentaar gelewer op iemand se storie. En toe "dubb" Erna my, sommer so tussen die kommentare deur as Towerin.
Ons toor nie. Maar in ons speel speel wêreld gebeur seker maar dinge wat totaal in die regte lewe onmoontlik is. In hierdie groep amasing vroue en Abrie wat nog wonder of hy towerin(aar) is, ontdek ek 'n groep mense wat ek innig leer liefkry het. Al het ek party nog nooit ontmoet nie. Hulle deel met my 'n spasie wat ek nie kan verduidelik nie. 'n Spasie wat ek nodig het. Waarheen ek kan wegvlug as die regte lewe te veel, te swaar, te moeilik, te te raak. 'n Spasie waar ek nooit vir iemand te te is. Of dalk is ek maar hulle sluk dit, bly stil en bly lief….
Dankie dat ek in julle spasie 'n groot deel van my heel word kon vind. My Towerin maats…
Previous Previous post: Is jy oor hom?
Next Next post: More dou
24 thoughts on "Towerin of de not?"
En daar ontmoet ek hierdie pragtige mens persoonlik ook. Wat 'n voorreg!
Ag ou Bytjie, hoe wonderlik was ons tyd nie saam nie! Mis jou
Waste te-tegeit, jy is Gouelokkies bondels vol perfek vir ons. Mwah.
Jy maak my hart warm van lekker kry
Gouelokkies, briljant Erna, ons eie, eie een.
Ons is mal oor jou en jou sagtheid. 😁 So bly jy is 'n Towerin. En Erna, as jy dalk eendag vir Abrie 'n Rebusfonteinsleutel wil gee, stel ek voor dat dit in Toweraarstraat is asb. Geen deurmekaarblyery nie.
Nou toe nou, apartheid herleef. Moet ek nou vir Lorenzo uit my huis gooi?
Sug. Okay. Maar hy is mos nie 'n Towerin nie. Ook nie 'n Toweraar nie. Ek wonder hoe sal 'n Toweraar voel om in Towerinstraat te woon? Sal hy nie eerder in Toweraarstraat wil woon nie?
Om die vrede te bewaar sal ek my eie tent saambring. En nee Lorenzo is nie welkom in hom nie
Bhahahaaaaa, skerp Abrie, skerp..
Dankie dat jy verstaan, Abrie. Lorenzo is in elk geval 'n laventelhaan wat die hele tyd in ag geneem wil word. En dan praat hy uit ook, waarvan ek natuurlik niks hou nie. Gelukkig is Hester gemaklik en hou sy hom gelukkig.
Alleen? All by his ownsome? Siestog man.
Jun 28, 2020 at 10:30 pm
Dis net die volgende straat, maar dit lyk my ek is al een wat nou weer verkeerdom foeter.
Ons glo in integrasie. Eintlik is hierdie 'n dorp vir vroue (Lorenzo is 'n honorêre vrou), maar ons kan seker 'n uitsondering maak vir naweekbesoekers.
Genade Toorts, vanwaar Gehasie.Abrie laat hom nie dwing nie, ek dink hy sal kom kuier, maar nie kom woon nie, hy het dit al by herhaling duidelik gemaak. Ons gesprekke vloei nou oor blog uitdagings heen. 🤣😉
Ek onthou hoe versigtig jy jou eerste blogs verwoord het, en hoe ek toegekyk het terwyl die verbeeldingsvlerkies oopgevou het. Jy is 'n fees!
Dankie Hester, dis woorde van groot waarde vir my
Erna dit wat jy beskryf is seker moontlik maar ek kan dit nie direk onthou nie. By die laerskool van ons kinders was ons 2 pa's met die naam Abrie Joubert. Ons het ooreengekom indien hulle iets goed sê van 'n Abrie Joubert beweer ons elkeen dit was ons goeie optrede en as hulle iets slegs sê beweer ons dit is die ander een. Hierdie klink na iets goeds. Dit was ek 😁
Wat het ek beskrywe, ek is verward….🙈✏📚
Nie so verward soos ek nie… Ek wou sê bondels… Jammer ek was lank uit aksie en nie so op hoogte met al die name nie
Alles reg. Groetnis
Ek is bly ek ken vir Bondels aka Wouwa aka Joey….sy is meer as een keer my kruk wat my op laat staan